ประกาศกรมการขนส่งทางบกเรื่อง การขอรับหนังสือรับรองผ่านการอบรมการขับรถวัตถุอันตรายพ.ศ. ๒๕๖๒[๑] โดยที่กฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ กำหนดให้ผู้ได้รับใบอนุญาตประกอบการขนส่งด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายต้องไม่ให้หรือยินยอมให้บุคคลซึ่งไม่มีหนังสือรับรองผ่านการอบรมตามหลักสูตรที่อธิบดีประกาศกำหนดปฏิบัติหน้าที่ขับรถเพื่อให้การขนส่งวัตถุอันตรายทางถนนของผู้ประกอบการขนส่งทั้งในประเทศและระหว่างประเทศเป็นไปด้วยความปลอดภัยและเป็นไปตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคีได้แก่ กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน(ASEAN Framework Agreement on theFacilitation of Goods Transit) กรอบความตกลงอาเซียนว่าด้วยการอำนวยความสะดวกในการขนส่งข้ามแดน (ASEAN Framework Agreement on the Facilitation of Inter - State Transport) และความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(GMS Cross - Border Transport Agreement) ที่ประเทศไทยได้ทำไว้ซึ่งสอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ (European Agreement Concerning the International Carriage of Dangerous Goods by Road (ADR)) อาศัยอำนาจตามความในข้อ ๓ (๘) (ข) ของกฎกระทรวงความปลอดภัยในการขนส่งวัตถุอันตรายทางถนน พ.ศ. ๒๕๕๘ อธิบดีกรมการขนส่งทางบกออกประกาศไว้ดังต่อไปนี้ข้อ ๑ ในประกาศนี้ผู้ได้รับใบอนุญาตประกอบการขนส่งหมายถึง ผู้ซึ่งได้รับใบอนุญาตประกอบการขนส่งประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตราย ทั้งการขนส่งภายในประเทศและระหว่างประเทศวัตถุอันตราย หมายถึง วัตถุอันตรายตามประเภทที่กำหนดไว้ในประกาศกรมการขนส่งทางบกเรื่อง กำหนดประเภทหรือชนิดและลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่๔หนังสือรับรองหมายถึง หนังสือรับรองผ่านการอบรมการขับรถวัตถุอันตรายที่กรมการขนส่งทางบกออกให้แก่ผู้ได้รับใบอนุญาตเป็นผู้ขับรถชนิดที่๔ ที่ผ่านการอบรมและทดสอบตามหลักสูตรที่กรมการขนส่งทางบกกำหนดข้อ ๒ การยื่นคำขอดำเนินการใดๆ เกี่ยวกับหนังสือรับรองตามประกาศนี้ ให้ยื่นคำขอพร้อมด้วยใบอนุญาตเป็นผู้ขับรถชนิดที่๔ ณ สำนักงานขนส่งกรุงเทพมหานครพื้นที่ หรือสำนักงานขนส่งจังหวัดทุกแห่งทั่วประเทศข้อ ๓ ผู้ได้รับใบอนุญาตเป็นผู้ขับรถชนิดที่ ๔ ที่ประสงค์จะขอรับหนังสือรับรองต้องเข้ารับการอบรมและผ่านการทดสอบตามหลักสูตรที่กำหนดตามข้อ ๔ โดยต้องได้คะแนนรวมตั้งแต่ร้อยละ ๖๕ ขึ้นไป จึงจะถือว่าผ่านการทดสอบกรณีไม่ผ่านการทดสอบให้ทดสอบแก้ตัวได้อีกหนึ่งครั้งในวันนั้นหรือภายใน ๙๐ วันนับแต่วันที่ไม่ผ่านการทดสอบครั้งแรกหากไม่ผ่านการทดสอบอีก ต้องเข้ารับการอบรมในหลักสูตรนั้นใหม่ข้อ ๔ หลักสูตรการอบรมการขับรถวัตถุอันตราย แบ่งออกเป็น๔ หลักสูตร ได้แก่(๑) หลักสูตรขั้นพื้นฐาน(๒) หลักสูตรพิเศษสำหรับการขนส่งวัตถุอันตรายในรูปแบบแท็งก์(๓) หลักสูตรพิเศษสำหรับการขนส่งวัตถุอันตรายประเภทที่ ๑ วัตถุระเบิด(๔) หลักสูตรพิเศษสำหรับการขนส่งวัตถุอันตรายประเภทที่ ๗ วัสดุกัมมันตรังสีรายละเอียดของหลักสูตรตามวรรคหนึ่งให้เป็นไปตามที่กำหนดแนบท้ายประกาศข้อ ๕ ในกรณีกรมการขนส่งทางบกได้ยอมรับผลการอบรมของหน่วยงานใดหรือมอบหมายให้หน่วยงานใดทำการอบรมแทนกรมการขนส่งทางบก ให้ถือว่าผู้ขอรับหนังสือรับรองที่ผ่านการอบรมจากหน่วยงานดังกล่าวผ่านการอบรมตามที่กรมการขนส่งทางบกกำหนดแล้วแต่ยังคงต้องเข้ารับการทดสอบความรู้กับกรมการขนส่งทางบกตามข้อ ๓ข้อ ๖[๒] หนังสือรับรอง ให้เป็นไปตามแบบที่กรมการขนส่งทางบกกำหนดโดยให้มีอายุสามปี นับแต่วันออกหนังสือรับรอง แต่วันครบกำหนดอายุต้องไม่เกินวันสิ้นอายุของใบอนุญาตเป็นผู้ขับรถชนิดที่๔ ของผู้ขอรับหนังสือรับรอง ในระหว่างหนังสือรับรองยังไม่สิ้นอายุ หากผู้ได้รับหนังสือรับรองผ่านการการอบรมและทดสอบในหลักสูตรอื่นเพิ่มเติมให้ออกหนังสือรับรองฉบับใหม่ตามหลักสูตรเดิมและหลักสูตรที่ผ่านการอบรมและทดสอบเพิ่มเติมโดยให้หนังสือรับรองมีอายุเท่ากับอายุหนังสือรับรองที่เหลืออยู่ แต่ทั้งนี้ หากผู้ได้รับหนังสือรับรองยื่นคำขอต่ออายุหนังสือรับรองภายในกำหนดระยะเวลาตามข้อ๗ พร้อมกับยื่นคำขอต่ออายุใบอนุญาตเป็นผู้ขับรถชนิดที่๔ ให้หนังสือรับรองมีอายุเท่ากับอายุใบอนุญาตเป็นผู้ขับรถชนิดที่ ๔ ที่ต่ออายุแล้วนั้นข้อ ๗ การขอต่ออายุหนังสือรับรอง ให้ยื่นคำขอต่ออายุล่วงหน้าภายในหนึ่งร้อยแปดสิบวันก่อนหนังสือรับรองสิ้นอายุและต้องผ่านการอบรมและทดสอบตามข้อ ๓ข้อ ๘ ในกรณีหนังสือรับรองสูญหาย ถูกทำลาย หรือชำรุดในสาระสำคัญให้ผู้ได้รับหนังสือรับรองยื่นคำขอรับใบแทนหนังสือรับรอง พร้อมด้วยหลักฐานการรับแจ้งความของพนักงานสอบสวนหรือบันทึกถ้อยคำกรณีแจ้งการสูญหายต่อเจ้าหน้าที่หรือหนังสือรับรองที่ถูกทำลายหรือชำรุดในสาระสำคัญ แล้วแต่กรณี ภายใน ๑๕ วัน นับแต่วันที่ทราบถึงการสูญหายถูกทำลาย หรือชำรุดดังกล่าวใบแทนหนังสือรับรองให้มีอายุเท่ากับอายุหนังสือรับรองที่เหลืออยู่ข้อ ๙[๓] ผู้ได้รับใบอนุญาตเป็นผู้ขับรถชนิดที่ ๔ และใบอนุญาตนั้นยังไม่สิ้นอายุหากมีหนังสือรับรองการปฏิบัติหน้าที่เป็นผู้ขับรถวัตถุอันตรายในประเภทหนึ่งประเภทใดจากผู้ได้รับใบอนุญาตประกอบการขนส่งและได้มีการดำเนินการยื่นขอรับหนังสือรับรองจนแล้วเสร็จก่อนวันที่๑ มิถุนายน พ.ศ. ๒๕๖๔ ให้ผู้นั้นไม่ต้องผ่านการอบรมและทดสอบตามข้อ ๓หนังสือรับรองตามวรรคหนึ่งให้มีอายุเท่ากับอายุใบอนุญาตเป็นผู้ขับรถชนิดที่๔ ที่เหลืออยู่ของผู้ขอรับหนังสือรับรองประกาศ ณ วันที่ ๓๑ กรกฎาคม พ.ศ. ๒๕๖๒พีระพล ถาวรสุภเจริญอธิบดีกรมการขนส่งทางบก[เอกสารแนบท้าย]๑. หลักสูตรการอบรมการขับรถวัตถุอันตราย(ดูข้อมูลจากภาพกฎหมาย) ประกาศกรมการขนส่งทางบก เรื่องการขอรับหนังสือรับรองผ่านการอบรมการขับรถวัตถุอันตราย (ฉบับที่ ๒) พ.ศ. ๒๕๖๓[๔]พัชรภรณ์/พิเชฐ/จัดทำ๒๖ กันยายน ๒๕๖๒วิวรรธน์/เพิ่มเติม๓๑มกราคม ๒๕๖๔สุภาทิพย์/ตรวจ๑กุมภาพันธ์ ๒๕๖๔[๑] ราชกิจจานุเบกษาเล่ม ๑๓๖/ตอนพิเศษ ๒๐๙ ง/หน้า ๗/๒๑ สิงหาคม ๒๕๖๒[๒] ข้อ ๖แก้ไขเพิ่มติมโดยประกาศกรมการขนส่งทางบก เรื่อง การขอรับหนังสือรับรองผ่านการอบรมการขับรถวัตถุอันตราย(ฉบับที่ ๒) พ.ศ. ๒๕๖๓[๓] ข้อ ๙ แก้ไขเพิ่มเติมโดยประกาศกรมการขนส่งทางบกเรื่อง การขอรับหนังสือรับรองผ่านการอบรมการขับรถวัตถุอันตราย (ฉบับที่ ๒) พ.ศ. ๒๕๖๓[๔] ราชกิจจานุเบกษาเล่ม ๑๓๗/ตอนพิเศษ ๓๐๔ ง/หน้า ๗/๒๙ ธันวาคม ๒๕๖๓